Bek-en-klouseer: Produsente steun verbod op veilings, skoue | Netwerk24
Deur Lourens Schoeman 08 Desember 2019 17:03
Die tydelike verbod is op 4 Desember in die Staatskoerant afgekondig nadat verdere uitbrekings van die siekte in Limpopo voorgekom het.
"Die minister van landbou, grondhervorming en landelike ontwikkeling word derhalwe versoek om 'n ramptoestand af te kondig ten einde bykomende kapasiteit en finansiering te verseker om die uitdagings van die siekte die hoof te kan bied, aangesien nienakoming op 'n nasionale ramp kan afstuur," volgens Van der Ryst.
Dis tyd dat die rooivleisbedryf besef die staat gaan nie meer al die oplossings bied nie. Daarom moet die bedryf self help om die siekte te bekamp en saam met die staat werk.
Van der Ryst sê die verbod is 'n voorkomingsmaatreël en nie 'n strafmaatreël nie. Tog het dit 'n drastiese uitwerking op produsente asook die res van die rooivleiswaardeketting.
"Minstens 1,2 miljoen huishoudings in Suid-Afrika besit lewendehawe en word deur die maatreëls geraak wat inkomste- en voedselsekuriteit betref.
Die ekonomie op die platteland kan ook erg getref word.
Daarom is dit belangrik dat die omvang van die probleem bepaal word. Sodra dit gedoen is, moet die gebiede wat geraak word, onmiddellik gefinaliseer word sodat die bedryf na normaal kan terugkeer, sê hy.